stanford-oval/wikipedia huggingface dataset:
อนุบาลเด็กโข่ง

| อนุบาลเด็กโข่ง |
| --- | --- |
กำกับ: ทวีวัฒน์ วันทา
เขียนบท: ทวีวัฒน์ วันทา
นักแสดงนำ: นพฤทธิ์ สุริวงศ์ คีรติ มหาพฤกษ์พงศ์ กัจนฐานิยา ศรีโรจน์วัฒนะ เศรษฐวุฒิ มนัสปิติสุข ปรเมศร์ โทนเนินสูง ศกานต์ ชาวบ้านเกาะ ปุณณดา วอสเบียน
กำกับภาพ: จิระเดช สำเนียงเสนาะ
วันฉาย: 11 มิถุนายน พ.ศ. 2552
ภาษา: ไทย
ข้อมูลจาก IMDb
ข้อมูลจากฐานข้อมูลภาพยนตร์ไทย
ข้อมูลจากสยามโซน
อนุบาลเด็กโข่ง เป็นภาพยนตร์ไทย ที่เช้าฉายในโรงภาพยนตร์เมื่อ 11 มิถุนายน พ.ศ. 2552 กำกับโดย ทวีวัฒน์ วันทา ภาพยนตร์ทำรายได้ 6.25 ล้านบาท (คะแนนใน IMDb 6.1/10)(คะแนนใน Siamzone 5.28/10)
ประวัติการสร้าง

อนุบาลเด็กโข่ง เป็นภาพยนตร์เรื่องที่ 3 ของผู้กำกับ ทวีวัฒน์ วันทา ซึ่งเป็นภาพยนตร์แนวตลกสดใส จึงถือเป็นการลบภาพเดิมของ คุ้ย ที่เคยสร้างภาพยนตร์แหวกแนวสุดโต่งอย่าง ขุนกระบี่ ผีระบาด และ อสุจ๊าก ดัดแปลงจากภาพยนตร์สั้นเรื่อง หัวหน้า โดยสร้างขึ้นเพื่อเป็นส่วนหนึ่งของโครงการชวนเด็กดูหนังของ สสส. (สำนักงานกองทุนสนับสนุนการสร้างเสริมสุขภาพ) ทั้งนี้ภาพยตร์เรื่องนี้ได้รับแรงบันดาลใจจากชีวิตวัยเด็กของเขาเอง ซึ่งอาศัยอยู่ในชานเมืองที่เต็มไปด้วยต้นไม้ใหญ่ให้ปีนป่าย เขามักเข้าไปเล่นในป่าช่วงบ่าย แล้วจึงกลับบ้านในตอนเย็น มีกิจกรรมการสร้างบ้านต้นไม้ และมีการแบ่งกลุ่มเพื่อนเป็นพรรคเป็นพวก พร้อมมีชื่อกลุ่มเป็นของตัวเอง
เรื่องย่อ

แก๊งคิงคอง ถือเป็นมหาอำนาจที่เหล่าเด็กอนุบาลต่างเคารพยำเกรง ไม่ว่าแก๊งไหนๆ พยายามจะโค่นล้มก็ต้องพ่ายแพ้อยู่ร่ำไป นั่นเป็นเพราะ โอม (นพฤทธิ์ สุริวงศ์) หัวหน้าแก๊งผู้น่าเกรงขาม มีร่างกายสูงใหญ่ผิดปกติจากเด็กอนุบาล 3 ทั่วไป จนไม่มีเด็กคนไหนกล้าหือ อีกทั้งยังมีลูกน้องมือขวา จอน (เศรฐวุฒิ มนัสปิติสุข) มือซ้าย อั๋น (ศกานต์ ชาวบ้านเกาะ) และลูกไล่ เปี๊ยก (ปรเมศร์ โทนเนินสูง) ทำให้ไม่มีใครสามารถโค่นแก๊งคิงคองลงจากบัลลังก์ได้
วันหนึ่ง โอม ได้พบกับ ออม (คีรติ มหาพฤกษ์พงศ์) นักเรียนสาวมัธยมปลาย แล้ว โอม ก็เกิดอาการตกหลุมรัก ออม เข้าอย่างเต็มเปา ถึงกับต้องหลอกว่าอายุเท่ากัน และลงทุนปลอมตัวเป็นเด็กมัธยมปลาย เพื่อหวังพิชิตใจเธอให้ได้ และที่ร้ายไปกว่านั้น คือ โอม ปกปิดเรื่องนี้กับแก๊งคิงคอง
เมื่อหัวหน้าแก๊งหัวใจว้าวุ่น ความมั่นคงของแก๊งจึงเริ่มสั่นคลอน ประกอบกับการปรากฏตัวของ จำเนียร (กัจนฐานิยา ศรีโรจน์วัฒนะ) เด็กหญิงลึกลับที่มาขอเข้าแก๊ง โดยมีแผนการโค่นล้มแก๊งคิงคองอย่างร้ายกาจ เมื่อปัญหาเรื่องแก๊งเริ่มยุ่งเหยิง เรื่องรักเริ่มขมวดปมหนาขึ้น โอม จึงต้องลุกขึ้นมากอบกู้ศักดิ์ศรีของแก๊งและพิชิตใจสาวมัธยมปลายไปพร้อมกัน
นักแสดง

นพฤทธิ์ สุริวงศ์ รับบทเป็น โอม
คีรติ มหาพฤกษ์พงศ์ รับบทเป็น ออม
กัจนฐานิยา ศรีโรจน์วัฒนะ รับบทเป็น จำเนียร
เศรษฐวุฒิ มนัสปิติสุข รับบทเป็น จอน
ศกานต์ ชาวบ้านเกาะ รับบทเป็น อั๋น
ปรเมศร์ โทนเนินสูง รับบทเป็น เปี๊ยก
ปุณณดา วอสเบียน รับบทเป็น แพร
พัชราภรณ์ หิตะนันท์ รับบทเป็น แม่ของโอม
ธีระชาติ ธีระวิทยากุล รับบทเป็น พี่อู๊ด
บริบูรณ์ จันทร์เรือง รับบทเป็น แซมมี่
ณัฐวุฒิ ศรีหมอก รับบทเป็น ลูกหมี
นิรันดร์ บุญยรัตพันธุ์ ให้เสียงเป็น ผู้บรรยายเรื่อง, ผู้ประกาศในโรงเรียน
แหล่งข้อมูลอื่น

เว็บไซต์อย่างเป็นทางการ
สยามโซน
หนังดี
ข้อมูลภาพยนตร์เรื่อง อนุบาลเด็กโข่ง เก็บถาวร 2009-02-27 ที่ เวย์แบ็กแมชชีน
แอร์กรีนแลนด์

แอร์กรีนแลนด์ (อังกฤษ: Air Greenland) เป็นสายการบินประจำชาติกรีนแลนด์ ที่มีฐานการบินหลักและสำนักงานใหญ่ที่ท่าอากาศยานนุกในเขตนุสสวก สายการบินให้บริการเที่ยวบินสู่จุดหมายปลายทาง 16 แห่งด้วยฝูงบินซึ่งประกอบด้วยอากาศยานลำตัวกว้างเอ330-800 หนึ่งลำ อากาศยานปีกตรึงแปดลำ และอากาศยานปีกหมุนอีก 18 ลำที่ให้บริการเที่ยวบินสู่จุดหมายปลายทางห่างไกลในกรีนแลนด์ สำหรับเที่ยวบินสู่ลานจอดเฮลิคอปเตอร์ในชุมชนห่างไกลจะดำเนินการโดยทำสัญญากับรัฐบาลกรีนแลนด์
นอกจากการให้บริการตามกำหนดการและเที่ยวบินรัฐบาลสู่ชุมชนต่างๆในประเทศแล้ว แอร์กรีนแลนด์ยังสนับสนุนสถานีวิจัยห่างไกล ให้บริการเที่ยวบินเช่าเหมาลำสำหรับนักท่องเที่ยวและอุตสาหกรรมพลังงานและทรัพยากรแร่ธาตุของกรีนแลนด์ และดำเนินเที่ยวบินขนส่งผู้ป่วย สายการบินมีบริษัทลูก 7 บริษัท แบ่งเป็นสายการบิน โรงแรม บริษัททัวร์ และบริษัทท่องเที่ยวที่เชี่ยวชาญด้านการท่องเที่ยวของกรีนแลนด์
จุดหมายปลายทาง > ข้อตกลงการบินร่วม

แอร์กรีนแลนด์จะมีข้อตกลงการบินร่วมกับสายการบินต่างๆ ดังต่อไปนี้:
ไอซ์แลนด์แอร์ (เริ่มต้นฤดูร้อน ค.ศ. 2025)
จุดหมายปลายทาง > ข้อตกลงระหว่างสายการบิน

แอร์กรีนแลนด์ได้มีข้อตกลงกับสายการบินต่างๆ ดังต่อไปนี้:
ดัต
ฟินน์แอร์
ไอซ์แลนด์แอร์ (สิ้นสุดฤดูร้อน ค.ศ. 2025)
สแกนดิเนเวียนแอร์ไลน์ซิสเต็ม
แคเนเดียนนอร์ท
ฝูงบิน > ฝูงบินอากาศยานปีกตรึง

ณ เดือนกุมภาพันธ์ ค.ศ. 2025 แอร์กรีนแลนด์มีอากาศยานปีกตรึงประจำการอยู่ในฝูงบินดังนี้:
| เครื่องบิน | ประจำการ | คำสั่งซื้อ | ผู้โดยสาร> C | ผู้โดยสาร> Y | ผู้โดยสาร> รวม | หมายเหตุ |
| --- | --- | --- | --- | --- | --- | --- |
| แอร์บัส เอ320นีโอ | — | 1 | รอประกาศ | รอประกาศ | รอประกาศ | เช่าหนึ่งลำ  จะส่งมอบในฤดูร้อน ค.ศ. 2027 |
| แอร์บัส เอ330-800 | 1 | — | 42 | 263 | 305 |  |
| บีชคราฟท์ บี200 คิงแอร์ | 1 | — | — | — | 8 |  |
| เดอ ฮาวิลแลนด์ แคนาดา แดช 8-200 | 8 | — | — | 37 | 37 |  |
| รวม | 10 | 1 |  |  |  |  |
แอร์กรีนแลนด์มีอายุฝูงบินเฉลี่ย 25 ปี
ฝูงบิน > ฝูงบินอากาศยานปีกหมุน

ณ เดือนตุลาคม ค.ศ. 2024 แอร์กรีนแลนด์มีอากาศยานปีกหมุนประจำการอยู่ในฝูงบินดังต่อไปนี้:
| เครื่องบิน | ประจำการ | ผู้โดยสาร | การใช้งาน |  |
| --- | --- | --- | --- | --- |
| แอร์บัส เอช225 | 2 | 19 | ค้นหาและช่วยชีวิต |  |
| แอร์บัส เอช155 | 7 | 12 | เส้นทางภายในประเทศ |  |
| แอร์บัส เอเอส350350 | 9 | 5 | เส้นทางภายในประเทศ/เช่าเหมาลำ |  |
| รวม | 18 |  |  |  |
ฝูงบิน > ฝูงบินในอดีต

แอร์กรีนแลนด์เคยให้บริการอากาศยานดังต่อไปนี้:
อาเอร็อสปาซียาล อาลูเอตต์ 3
แอร์บัส เอ330-200
เบลล์ 212
เบลล์ 204
เบลล์ 206B เจ็ตเรนเจอร์
โบอิง 757-200
เซสนา 172
เซสนา 550
เดอ ฮาวิลแลนด์ แคนาดา ดีเอชซี-6 ทวินออตเตอร์
เดอ ฮาวิลแลนด์ แคนาดา แดช 7
ดักลาส ดีซี-3
ดักลาส ดีซี-4
ดักลาส ดีซี-6
เอ็มดี-500
คอนโซลิเดต พีบีวาน กาตาลีนา
ไพเพอร์ พีเอ-18 ซูเปอร์คับ
ไพเพอร์ พีเอ-31
ซิคอร์สกี เอส-55
ซิคอร์สกี เอส-58
ซิคอร์สกี เอส-61
บริการ > ชั้นพรีเมียม

"ชั้นพรีเมียม" เป็นบริการชั้นธุรกิจของแอร์กรีนแลนด์ในเที่ยวบินระหว่างประเทศบนเครื่องบินแอร์บัส เอ330-800 บริการดังกล่าวประกอบด้วยที่นั่งขนาดใหญ่ อาหารร้อน จอวิดีโอส่วนตัว แหล่งพลังงานในที่นั่ง ชุดสิ่งอำนวยความสะดวก และผ้าห่ม ผู้โดยสารที่เดินทางในชั้นพรีเมียมมีสิทธิ์ใช้ห้องรับรองในท่าอากาศยานโคเปนเฮเกน บนเครื่องบินมีที่นั่งชั้นพรีเมียมทั้งหมด 42 ที่นั่ง โดยจัดเรียงในรูปแบบ 2-3-2
บริการ > ชั้นประหยัด

แอร์กรีนแลนด์ให้บริการชั้นประหยัดแบบยืดหยุ่นและมีข้อจำกัดบนทุกเที่ยวบินที่ให้บริการด้วยเครื่องบินปีกตรึง พร้อมบริการของว่างและเครื่องดื่มฟรี ในเที่ยวบินข้ามมหาสมุทรแอตแลนติกสู่โคเปนเฮเกน มีทั้งที่นั่งชั้นประหยัดและชั้นพรีเมียม พร้อมบริการอาหารบนเครื่องบินในทุกชั้นโดยสาร แอร์กรีนแลนด์จัดทำนิตยสาร "ซูลุก" พร้อมข้อมูลทั่วไปเกี่ยวกับเหตุการณ์ทางการเมืองและวัฒนธรรมปัจจุบันในกรีนแลนด์ และข่าวสารจากสายการบิน บนเครื่องบินแอร์บัส เอ330-800 ห้องโดยสารชั้นประหยัดจะจัดที่นั่งแบบ 2-4-2
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ แอร์กรีนแลนด์
เว็บไซต์ทางการ
แอร์บัส เอ330-800 ของแอร์กรีนแลนด์
เดอ ฮาวิลแลนด์ แคนาดา แดช 8-200 ของแอร์กรีนแลนด์
แอร์บัส เอช225 ของแอร์กรีนแลนด์
โบอิง 757-200 ของแอร์กรีนแลนด์ในอดีต
ที่นั่งชั้นพรีเมียมบนแอร์บัส เอ330-200
เปรื่องปราชญ์ ประสาตร์สาน

| เปรื่องปราชญ์ ประสาตร์สาน |
| --- | --- |
ชื่อเกิด: เปรื่องปราชญ์ ประสาตร์สาน
ฉายา: CC Pup
เกิด: 1 กันยายน พ.ศ. 2526 (41 ปี)
แนวเพลง: ป็อป , ร็อก
อาชีพ: นักร้อง
ช่วงปี: พ.ศ. 2546 - พ.ศ. 2550
ค่ายเพลง: อาร์เอส (2547- 2550)
เปรื่องปราชญ์ ประสาตร์สาน (ชื่อเล่น: ปั๊ป) เกิดเมื่อวันที่ 1 กันยายน พ.ศ. 2526 เป็นนักร้องชาวไทย สังกัดGenome Records ในเครืออาร์เอส มีผลานเพลงที่โด่งดังและเป็นที่รู้จักคือเพลง "ฉันมาบอกเขา" ด้านการศึกษาจบปริญญาตรีที่ คณะจิตรกรรม มหาวิทยาลัยศิลปากร
ประวัติ

เปรื่องปราชญ์ ประสาตร์สาน นักร้องชาวไทย เข้าสู่วงการด้วยการประกวดร้องเพลงด้านดนตรีมากมาย ต่อมาได้กลายมาเป็นศิลปินนักร้องในสังกัดจีโนมเรเคิดส์ (Genome Records) ในเครือ บริษัท อาร์เอส จำกัด (มหาชน) มีผลงานอัลบั้มถึง 2 ชุดด้วยกัน และอัลบั้มพิเศษอีก 1 ชุด
หลังจากที่ประกวดร้องเพลง ไม่นานก็ได้รับการติดต่อจากพี่โอเล่-ดนตร์ ศิลป์ศรุตซึ่งเป็นโปรดิวเซอร์ของค่ายอาร์เอส ให้มาร่วมทำงานด้วยกัน อัลบั้มชุดแรก ในปีพ.ศ. 2547 กับผลงานเพลงในแนวป๊อปร็อก ในชื่ออัลบั้ม "PUP" ทำให้ปั๊ปมีโอกาสได้ทำงานอีกชิ้นที่ตัวเองชอบนอกเหนือไปจากการวาดรูป โดยใช้เวลาทำอัลบั้ม ปั๊ปรวมทั้งสิ้น 1 ปี ซึ่งเป็นงานที่ฝึกความอดทนได้ดี ทั้งกับตัวปั๊ปเองและทีมงาน โดยเพลงเด่นในอัลบั้มนี้ อาทิ ฉันมาบอกเขา ให้ฉันสักนาที และ ยืดอกรับ
ส่วนอัลบั้มที่สองคืออัลบั้มม "CC pup" แนวเพลงป็อปฟังสบาย เปิดเตัวด้วยเพลง คืนนี้มันเหงา ในปีพ.ศ. 2548
ปัจจุบัน ปั๊ป เปรื่องปราชญ์ได้แต่งงานไปเรียบร้อยแล้ว กับสาวนอกวงการ โดยจัดงานแต่งงานไปเมื่อวันที่ 23 มกราคม พ.ศ. 2559
ผลงาน > อัลบั้มเดียว > อัลบั้ม Pup (พ.ศ. 2547)

ฉันมาบอกเขา
ให้ฉันสักนาที
โดด
ให้เขามาอยู่แทนฉันเลยดีกว่า
จะไม่ทำให้เธอเสียใจ
ยืดอกรับ
ผูกด้วยหัวใจ
ฉันจะอยู่ข้างเธอ
ยังติดอยู่ในใจ
ไม่ใช่อย่างฝันเลยใช่ไหม
ผลงาน > อัลบั้มเดียว > อัลบั้ม CC Pup (พ.ศ. 2548)

คืนนี้มันเหงา
ลำบากใจก็ไม่ต้องทัก
หายไปหรือเล่า
พอไหวหรือเปล่า
ทำไมไม่รักคนอื่น
อยากให้ได้ยินว่ารักเธอ
โอกาสแค่ 1 ในล้าน
ข้างนอกเปลี่ยนไปข้างในเหมือนเดิม
ไม่ไว้ใจตัวเอง
ขอเถอะ
ผลงาน > อัลบั้มพิเศษ > อัลบั้ม ลูกของพ่อ (พ.ศ. 2549)

ลูกของพ่อ - (รวมศิลปิน RS)
ไผ่รวมกอ - (การะเกด , เอ ทัธกร , บิว กัลยาณี , หลวงไก่)
อย่าทำให้พ่อร้องไห้ - (ปาน ธนพร , บั๊มพ์ ณรงค์กลต)
คิดถึงพ่อ - (ฟลุค - แดน)
พอเพียง-เพียงพอ - (ศร , วิด , โบวี่)
อยากเข้มแข็งเหมือนพ่อ - (ดัง-ตอง)
บอกด้วยใจ ฟังด้วยใจ - (Lydia-Amary )
ลูกไม้ใต้ต้น (เราสามคนยังเก็บตะวัน) - (แก้ว ,เกด , เกียร พลางกูร)
พรของพ่อ - (พ่อ-บีม)
ทำดีให้พ่อดู - (3Diff , อาหรั่ง , PuP ,ฝ้าย , Calyn, JNE)
แหล่งข้อมูลอื่น

facebook Fanpage ของ "ปั๊ป-เปรื่องปราชญ์"
เว็บไซต์อาร์เอส (R.S.)
คณะวิศวกรรมศาสตร์ มหาวิทยาลัยธรรมศาสตร์
หน่วยงานและหลักสูตร

ปัจจุบันคณะวิศวกรรมศาสตร์ มหาวิทยาลัยธรรมศาสตร์ เปิดการเรียนการสอนในหลักสูตรทั้งภาคปกติ และโครงการต่าง ๆ ดังต่อไปนี้
| หลักสูตรที่เปิดสอนในคณะวิศวกรรมศาสตร์ มหาวิทยาลัยธรรมศาสตร์> หน่วยงาน | หลักสูตรที่เปิดสอนในคณะวิศวกรรมศาสตร์ มหาวิทยาลัยธรรมศาสตร์> ระดับปริญญาตรี | หลักสูตรที่เปิดสอนในคณะวิศวกรรมศาสตร์ มหาวิทยาลัยธรรมศาสตร์> ระดับปริญญาโท | หลักสูตรที่เปิดสอนในคณะวิศวกรรมศาสตร์ มหาวิทยาลัยธรรมศาสตร์> ระดับปริญญาเอก |
| --- | --- | --- | --- |
| ภาควิชาวิศวกรรมไฟฟ้าและคอมพิวเตอร์ | หลักสูตรวิศวกรรมศาสตรบัณฑิต สาขาวิชาวิศวกรรมไฟฟ้า  สาขาวิชาวิศวกรรมคอมพิวเตอร์ | หลักสูตรวิศวกรรมศาสตรมหาบัณฑิต สาขาวิชาวิศวกรรมไฟฟ้าและคอมพิวเตอร์ | หลักสูตรปรัชญาดุษฎีบัณฑิต สาขาวิชาวิศวกรรมไฟฟ้าและคอมพิวเตอร์ |
| ภาควิชาวิศวกรรมอุตสาหการ | หลักสูตรวิศวกรรมศาสตรบัณฑิต สาขาวิชาวิศวกรรมอุตสาหการ | หลักสูตรวิศวกรรมศาสตรมหาบัณฑิต สาขาวิชาการจัดการทางวิศวกรรม | หลักสูตรปรัชญาดุษฎีบัณฑิต สาขาวิชาวิศวกรรมอุตสาหการ |
| ภาควิชาวิศวกรรมโยธา | หลักสูตรวิศวกรรมศาสตรบัณฑิต สาขาวิชาวิศวกรรมโยธา | หลักสูตรวิศวกรรมศาสตรมหาบัณฑิต สาขาวิชาวิศวกรรมโยธา | หลักสูตรปรัชญาดุษฎีบัณฑิต สาขาวิชาวิศวกรรมโยธา |
| ภาควิชาวิศวกรรมเคมี | หลักสูตรวิศวกรรมศาสตรบัณฑิต สาขาวิชาวิศวกรรมเคมี | หลักสูตรวิศวกรรมศาสตรมหาบัณฑิต สาขาวิชาวิศวกรรมเคมี  สาขาวิชาเทคโนโลยีการจัดการพลังงานและสิ่งแวดล้อม | หลักสูตรปรัชญาดุษฎีบัณฑิต สาขาวิชาเทคโนโลยีการจัดการพลังงานและสิ่งแวดล้อม  สาขาวิชาวิศวกรรมเคมี |
| ภาควิชาวิศวกรรมเครื่องกล | หลักสูตรวิศวกรรมศาสตรบัณฑิต สาขาวิชาวิศวกรรมเครื่องกล | หลักสูตรวิศวกรรมศาสตรมหาบัณฑิต สาขาวิชาวิศวกรรมเครื่องกล | หลักสูตรปรัชญาดุษฎีบัณฑิต สาขาวิชาวิศวกรรมเครื่องกล |
| บัณฑิตศึกษา |  | หลักสูตรวิทยาศาสตรมหาบัณฑิต สาขาวิชาวิศวกรรมทางการแพทย์ (หลักสูตรพหุวิทยาการ) | หลักสูตรปรัชญาดุษฎีบัณฑิต สาขาวิชาวิศวกรรมทางการแพทย์ (หลักสูตรพหุวิทยาการ)  สาขาวิชาวิศวกรรมศาสตร์ |
| โครงการหลักสูตรวิศวกรรมศาสตรบัณฑิตสองสถาบัน และโครงการหลักสูตรวิศวกรรมศาสตรบัณฑิตภาคภาษาอังกฤษ (TEP–TEPE) | หลักสูตรวิศวกรรมศาสตรบัณฑิต สาขาวิชาวิศวกรรมไฟฟ้า (หลักสูตรนานาชาติ)  สาขาวิชาวิศวกรรมอุตสาหการ (หลักสูตรนานาชาติ)  สาขาวิชาวิศวกรรมโยธา (หลักสูตรนานาชาติ)  สาขาวิชาวิศวกรรมเคมี (หลักสูตรนานาชาติ)  สาขาวิชาวิศวกรรมเครื่องกล (หลักสูตรนานาชาติ)  สาขาวิชาวิศวกรรมยานยนต์ (หลักสูตรนานาชาติ)  สาขาวิชาวิศวกรรมไฟฟ้า (สองสถาบัน)  สาขาวิชาวิศวกรรมอุตสาหการ (สองสถาบัน)  สาขาวิชาวิศวกรรมโยธา (สองสถาบัน)  สาขาวิชาวิศวกรรมเคมี (สองสถาบัน)  สาขาวิชาวิศวกรรมเครื่องกล (สองสถาบัน) |  |  |
| โครงการหลักสูตรนวัตกรรมทางวิศวกรรมศาสตร์ (TU–PINE) | หลักสูตรวิศวกรรมศาสตรบัณฑิต สาขาวิชาวิศวกรรมโยธาและบริหารการก่อสร้าง  สาขาวิชาวิศวกรรมไฟฟ้าอุตสาหการ  สาขาวิชาวิศวกรรมซอฟต์แวร์ | หลักสูตรวิศวกรรมศาสตรมหาบัณฑิต สาขาวิชาวิศวกรรมศาสตร์และการจัดการเชิงธุรกิจ  สาขาวิชาวิศวกรรมไฟฟ้าอุตสาหการ |  |
รายนามคณบดี

รายนามคณบดีคณะวิศวกรรมศาสตร์ มหาวิทยาลัยธรรมศาสตร์ มีดังนี้
| ทำเนียบคณบดีคณะวิศวกรรมศาสตร์ มหาวิทยาลัยธรรมศาสตร์> รายนามคณบดี | ทำเนียบคณบดีคณะวิศวกรรมศาสตร์ มหาวิทยาลัยธรรมศาสตร์> วาระการดำรงตำแหน่ง |
| --- | --- |
1. ศาสตราจารย์ ดร.นักสิทธิ์  คูวัฒนาชัย: 15 มกราคม พ.ศ. 2533 – 14 มกราคม พ.ศ. 2536
รองศาสตราจารย์ สถาพร  เกตกินทะ: 1 กรกฎาคม พ.ศ. 2536 – 9 มิถุนายน พ.ศ. 2537 (รักษาการ)
2. ผู้ช่วยศาสตราจารย์ ดร.สมนึก  ประภารธนาธร: 10 มิถุนายน พ.ศ. 2537 – 18 สิงหาคม พ.ศ. 2537
3. รองศาสตราจารย์ ดร.จิรศิริพงศ์  เจริญภัณฑารักษ์:  สมัยที่ 1 ตั้งแต่ 19 สิงหาคม พ.ศ. 2540 – 18 สิงหาคม พ.ศ. 2543   สมัยที่ 2 ตั้งแต่ 19 สิงหาคม พ.ศ. 2543 – 19 สิงหาคม พ.ศ. 2545   19 สิงหาคม พ.ศ. 2545 – 2 กันยายน พ.ศ. 2545 (รักษาการ)
4. รองศาสตราจารย์ ดร.วิโรจน์ บุญญภิญโญ: 2 กันยายน พ.ศ. 2545 – 2 กันยายน พ.ศ. 2548
5. รองศาสตราจารย์ ดร.อุรุยา วีสกุล: สมัยที่ 1 2 กันยายน พ.ศ. 2548 – 2 กันยายน พ.ศ. 2551   2 กันยายน พ.ศ. 2551 – 29 กันยายน พ.ศ. 2551 (รักษาการ)  สมัยที่ 2 29 กันยายน พ.ศ. 2551 – 29 กันยายน พ.ศ. 2554
6. รองศาสตราจารย์ ดร.ประภัสสร์  วังศกาญจน์: สมัยที่ 1 29 กันยายน พ.ศ. 2554 – 29 กันยายน พ.ศ. 2557 สมัยที่ 2 29 กันยายน พ.ศ. 2557 – 29 กันยายน พ.ศ. 2560   29 กันยายน พ.ศ. 2560 – 15 พฤศจิกายน พ.ศ. 2560 (รักษาการ)
7. รองศาสตราจารย์ ดร.ธีร  เจียศิริพงษ์กุล: สมัยที่ 1 15 พฤศจิกายน พ.ศ. 2560 - 30 พฤศจิกายน พ.ศ. 2563  สมัยที่ 2 30 พฤศจิกายน พ.ศ. 2563 - 28 พฤศจิกายน พ.ศ. 2566
8. ศ.ดร.สัญญา มิตรเอม: 1 ธันวาคม พ.ศ. 2566 – ปัจจุบัน
แหล่งข้อมูลอื่น

คณะวิศวกรรมศาสตร์ มหาวิทยาลัยธรรมศาสตร์
| ด ค กมหาวิทยาลัยธรรมศาสตร์ |
| --- | --- | --- |
| สัญลักษณ์ |  พระธรรมจักร  เพลงพระราชนิพนธ์ยูงทอง  ตึกโดม  หางนกยูงฝรั่ง  สีเหลือง-สีแดง  |  |
| ศูนย์ |  ท่าพระจันทร์  รังสิต  ลำปาง  พัทยา  |  |
| คณะ |  ทันตแพทยศาสตร์  นิติศาสตร์  พยาบาลศาสตร์  พาณิชยศาสตร์และการบัญชี  แพทยศาสตร์  เภสัชศาสตร์  รัฐศาสตร์  วารสารศาสตร์และสื่อสารมวลชน  วิทยาการเรียนรู้และศึกษาศาสตร์  วิทยาศาสตร์และเทคโนโลยี  วิศวกรรมศาสตร์  ศิลปกรรมศาสตร์  ศิลปศาสตร์  เศรษฐศาสตร์  สถาปัตยกรรมศาสตร์และการผังเมือง  สหเวชศาสตร์  สังคมวิทยาและมานุษยวิทยา  สังคมสงเคราะห์ศาสตร์  สาธารณสุขศาสตร์  สถาบันเทคโนโลยีนานาชาติสิรินธร  |  |
| วิทยาลัย |  นวัตกรรม  นานาชาติปรีดี พนมยงค์  พัฒนศาสตร์ ป๋วย อึ๊งภากรณ์  แพทยศาสตร์นานาชาติจุฬาภรณ์  โลกคดีศึกษา  สหวิทยาการ  |  |
| หน่วยงานวิจัย   และบริการวิชาการ |  สำนักหอสมุด  สำนักทะเบียนและประมวลผล  สำนักเสริมศึกษาและบริการสังคม  สำนักทรัพย์สินทางปัญญาและบ่มเพาะวิสาหกิจ  สถาบันภาษา  สถาบันไทยคดีศึกษา  สถาบันเอเชียตะวันออกศึกษา  สำนักงานศูนย์เทคโนโลยีสารสนเทศและการสื่อสาร (สทส.)  สถาบันทรัพยากรมนุษย์  สถาบันพัฒนาวิสาหกิจขนาดกลางและขนาดย่อม  สถาบันวิจัยและให้คำปรึกษาฯ  สำนักงานสัญญา ธรรมศักดิ์ฯ  โครงการสตรีและเยาวชนศึกษา  หอจดหมายเหตุ  ศูนย์ออสเตรเลียศึกษา  ศูนย์เอเปค  ศูนย์อินเดียศึกษา  ศูนย์ศึกษารัสเซียและเครือรัฐเอกราช  ศูนย์สัตว์ทดลอง  อุทยานการเรียนรู้ป๋วย 100 ปี  |  |
| วันสำคัญ |  วันธรรมศาสตร์  วันปรีดี พนมยงค์  วันป๋วย อึ๊งภากรณ์  วันสัญญา ธรรมศักดิ์  วันกบฏสันติภาพ  วันสันติภาพไทย  วันมหาปิติ  วันมหาวิปโยค  |  |
| คณะบุคคล |  สภามหาวิทยาลัย  สภาอาจารย์  สภาข้าราชการ  สมาคมธรรมศาสตร์ฯ  สภานักศึกษา  องค์การนักศึกษา  กกต.มธ.  |  |
| สวัสดิการและบริการ |  โรงพยาบาลธรรมศาสตร์เฉลิมพระเกียรติ  โรงเรียนสาธิตแห่งมหาวิทยาลัยธรรมศาสตร์  สำนักพิมพ์ มธ.  โรงพิมพ์ มธ.  ศูนย์หนังสือ มธ.  สำนักงานจัดการทรัพย์สิน  สหกรณ์ออมทรัพย์  ศูนย์บริการการกีฬา  กลุ่มอาคารหอพักเอเชี่ยนเกมส์  โรงเรียนอนุบาลแห่งมหาวิทยาลัยธรรมศาสตร์  โรงเรียนประถมศึกษาธรรมศาสตร์  โรงเรียนธรรมศาสตร์คลองหลวงวิทยาคม  |  |
| อื่น ๆ |  จิตวิญญาณธรรมศาสตร์  หางนกยูงฝรั่ง  บุคคลสำคัญ  สโมสรโดม เอฟซี  สนามฟุตบอลธรรมศาสตร์ รังสิต  งานฟุตบอลประเพณีจุฬาฯ–ธรรมศาสตร์  งานรักบี้ฟุตบอลประเพณีจุฬาฯ–ธรรมศาสตร์  |  |
 หมวดหมู่  โครงการ  สถานีย่อย
โรเบิร์ต สายควัน

| โรเบิร์ต สายควัน |
| --- | --- |

สารนิเทศภูมิหลัง
ชื่อเกิด: ไพฑูรย์ พุ่มรัตน์
ชื่ออื่น: โรเบิร์ต ดอกมะดัน โรเบิร์ต สายควัน
เกิด: 7 พฤศจิกายน พ.ศ. 2508 จังหวัดพระนคร ประเทศไทย
เสียชีวิต: 19 กันยายน พ.ศ. 2563 (54 ปี) กรุงเทพมหานคร ประเทศไทย
คู่สมรส: แจ๋วแหวว พุ่มรัตน์
บุตร: 2 คน
อาชีพ: นักแสดง, นักแสดงตลก, ยูทูบเบอร์
ปีที่แสดง: พ.ศ. 2520 – 2563
ผลงานเด่น: บริษัทฮาไม่จำกัด
ไพฑูรย์ พุ่มรัตน์ หรือที่รู้จักกันในชื่อ "โรเบิร์ต สายควัน" (ชื่อจริง: ไพฑูรย์ พุ่มรัตน์) นักแสดงตลกชาวไทยเชื้อสายอเมริกัน
ประวัติ

โรเบิร์ตมีชื่อจริงว่า ไพฑูรย์ พุ่มรัตน์ ชื่อเล่นว่า หมั่ง แต่จะรู้จักในชื่อ "โรเบิร์ต สายควัน" เกิดเมื่อวันที่ 7 พฤศจิกายน พ.ศ. 2508 ในชุมชนแออัดย่านบางเขน​ มีพ่อเป็นชาวอเมริกันผิวดำ (แอฟริกัน - อเมริกัน) ชื่ออเล็ก คูเปอร์ และแม่เป็นชาวไทยจากจังหวัดอ่างทองชื่อนางสำริด พุ่มรัตน์ อาศัยอยู่ในสลัมคลองเตย ต่อมาพ่อและแม่ได้ย้ายไปอาศัยอยู่ที่อเมริกาทิ้งให้เขาและน้องสาวอีก 1 คนต้องอาศัยอยู่กับยายที่ประกอบอาชีพหมอนวดแผนไทย เขาและน้องสาวจึงต้องทำหน้าที่หาลูกค้าให้กับยายตามห้องเช่าต่าง ๆ ในวัยเด็กไพฑูรย์ไม่ได้เรียนหนังสือและติดกับเหล่าอบายมุขตั้งแต่วัยเด็ก
จนกระทั่ง พ.ศ. 2520 ไพฑูรย์ในวัย 12 ปีจึงเริ่มต้นประกอบอาชีพอย่างจริงจังด้วยการเป็นกระเป๋ารถสองแถวสาย สะพานใหม่ — อนุสาวรีย์ชัยสมรภูมิ จนทำให้ได้สนิทกับ วันชาติ พึ่งฉ่ำ หรือ หนู คลองเตย ดาวตลกระดับตำนานผู้ล่วงลับ
ไพฑูรย์เริ่มต้นอาชีพในวงการเนื่องจากน้าสาวซึ่งมีสามีเป็นเจ้าของโรงลิเกคือ บุญชู แสงเพชร โดยทำหน้าที่เล่นเครื่องดนตรีอย่างระนาด และกลอง ได้ชักชวนให้เขามาเป็นมือระนาดและมือกลองในคณะลิเกของบุญชู ต่อมาจึงได้เลื่อนขึ้นเป็นตัวโจ๊กประจำคณะ
จากนั้นไพฑูรย์ได้มีโอกาสก้าวเข้าสู่วงการตลกอย่างเต็มตัวเมื่อ โจ้ สายัณห์ ดอกมะดัน รุ่นพี่ในวงการลิเกซึ่งตอนนั้นได้ไปอยู่ในคณะของ  ดี๋ ดอกมะดัน ได้ชักชวนให้เขาไปอยู่กับคณะ มันจะฮา ของ ชา ฉิ่งฉับ ซึ่งต่อมาเปลี่ยนชื่อคณะเป็น บิ๊กแชมป์ เนื่องจากในคณะตัวตลกไม่พอ
ต่อมาไพฑูรย์ได้ย้ายมาอยู่กับคณะ ดี๋ ดอกมะดัน ในตำแหน่งตัวปูจนเริ่มมีชื่อเสียงและเงินทอง แต่เพราะถูกชักชวนจากเพื่อนที่ติดยาเสพติดทำให้เขาติดยาเสพติดจนเคยถูกจับเข้าคุกทำให้อนาคตในวงการบันเทิงของเขาแทบจะจบสิ้นลง ไพฑูรย์จึงตัดสินใจเลิกยาอย่างเด็ดขาดประกอบกับได้รับโอกาสจาก ชัชชัย จำเนียรกุล หรือ บอล เชิญยิ้ม ให้กลับเข้าสู่วงการตลกด้วยการให้เข้าร่วมคณะตลกของเขาจนกลับมามีงานและมีชื่อเสียงอีกครั้ง
ชีวิตส่วนตัวและสุขภาพ

สมรสกับ แจ๋วแหวว พุ่มรัตน์ มีบุตรสาว 2 คน ชื่อ กัลยาณี พุ่มรัตน์ (ชื่อเล่น : ยุ้ย)​ และ ไพลิน พุ่มรัตน์ (ชื่อเล่น : ใหม่)​
ไพฑูรย์ได้เข้ารับการรักษาผ่าตัดรักษามะเร็งปอด จนหายดีและได้ตรวจพบวัณโรคเมื่อวันศุกร์ที่ 18 กันยายน 2563 ในวันถัดมา คือ วันเสาร์ที่ 19 กันยายน 2563 บอล เชิญยิ้ม ได้โพสต์ในเฟซบุ๊ก​ส่วนตัวว่า ไพฑูรย์ เสียชีวิตแล้วด้วยโรคแทรกซ้อนวัณโรคปอดหลังจากรักษาโรคมะเร็งปอด ที่โรงพยาบาลเสรีรักษ์ เมื่อ​เวลา 22:10 ​
ผลงาน > รายการโทรทัศน์

เฮฮา หน้าหอ ทาง ITV ปี 2550
บริษัทฮาไม่จำกัด ทาง ช่อง 9 เอ็มคอต เอชดี (5 เมษายน พ.ศ. 2558 -  2 กรกฎาคม พ.ศ. 2560) และ ช่องวัน 31 (19 สิงหาคม พ.ศ. 2560 - พ.ศ. 2563)
เจ็ดดาวประจัญบาน ทาง ช่อง 7
โจ๊กเกอร์ วาไรตี้ ทาง ไทยทีวีสีช่อง 3 (7 มกราคม พ.ศ. 2559 - 19 มีนาคม พ.ศ. 2561)
เกมพันหน้า (The hero on tour) ทาง ช่อง 7 สี (14 มกราคม - 4 กุมภาพันธ์ พ.ศ. 2561)
โกดังมหาสนุก ทาง ไทยทีวีสีช่อง 3 (20 มีนาคม พ.ศ. 2561 - 2563)
เกมพันหน้า ซูเปอร์เซเว่น ทาง ช่อง 7HD (5 พฤษภาคม  - 30 กันยายน พ.ศ. 2561)  (เฉพาะช่วงละครพักยก ร่วมกับ ติ๊ก กลิ่นสี, นุ้ย เชิญยิ้ม, บอล เชิญยิ้ม)
Davinci เกมถอดรหัส ทาง ไทยทีวีสีช่อง 3 (หัวหน้าทีม STEAL รับเชิญในเทปอาชีพ คนขับรถแท็กซี่)
แก๊งป่วนดวลราคา ทาง ไทยรัฐทีวี (1 ตุลาคม 2561 - 29 กันยายน 2562) (ร่วมกับ ค่อม ชวนชื่น, บอล เชิญยิ้ม, ดรุณี สุทธิพิทักษ์)
อะจ๊าก ทาง จีเอ็มเอ็ม 25 (10 มีนาคม พ.ศ. 2562 - พ.ศ. 2563)
ขบวนการโจ๊กเกอร์ ทาง ช่องเวิร์คพอยท์
ผลงาน > รายการทางสื่อออนไลน์

รายการ ครัวคะนอง ep1 ทาง Youtube:JOKER FAMILY (11 ตุลาคม พ.ศ. 2562 -  พ.ศ. 2563)
รายการ มาไงวะ ทาง Youtube:JOKER FAMILY (29 ตุลาคม พ.ศ. 2562 -  พ.ศ. 2563)
รายการ เดอะเมีย คนที่ 1 แจง ทาง Youtube:JOKER FAMILY (14 มกราคม พ.ศ. 2563 -  พ.ศ. 2563)
ผลงาน > ภาพยนตร์

สาระแนเห็นผี (รับเชิญ)
สูบคู่กู้โลก รับบทเป็น เจ้ามือไฮโล (รับเชิญ)
อาม่า
ไทยแลนด์โอนลี่
สลัมบอย ซอยตื้ด รับบทเป็น หลอด เก้านิ้ว
ดอกฟ้ากับหมาแจ๊ส รับบทเป็น ลุงโมก
ไบค์แมน ศักรินทร์ตูดหมึก รับบทเป็น องอาจ (หลง)
ขุนบันลือ รับบทเป็น หลวงอานุภักดิ์
หลวงตามหาเฮง รับบทเป็น กาง
ออนซอนเด รับบทเป็น เฒ่าจ๊วด
แฮปปี้นิวยู แสบสนั่น ยันหว่าง รับบทเป็น รองฯ น็อต
สงกรานต์ แสบสะท้านโลกันต์ รับบทเป็น สงกรานต์
ไบค์แมน 2 รับบทเป็น องอาจ (หลง)
มือปืน/โลก/พระ/จัน 2 รับบทเป็น คิด ไซเรนเซอร์
ฮักเถิดเทิง รับบทเป็น ยอดชาย (นักดับเพลิง) (รับเชิญ)
หลวงพี่กะอีปอบ รับบทเป็น หมวดศัจธร
อีเรียมซิ่ง รับบทเป็น โต
บักแตงโม รับบทเป็น หมวดแรมโบ้ (ซึ่งแสดงหนังเป็นเรื่องสุดท้ายเช่นเดียวกับ ค่อม ชวนชื่น)
ผลงาน > ซิทคอม

ระเบิดเถิดเทิง รับบท โจร คู่กับ กระรอก เชิญยิ้ม ในตอน ปล้น ปล๊น ปล้น
ระเบิดเถิดเทิงซอยข้าใครอย่าแตะ รับบท เสี่ยหมี ทาง ช่องเวิร์คพอยท์
บางรักชอย 9 ตอน ลับลมคมใน
สู้ตายนายกระจับ รับบท หมอผี
ผลงาน > ละครโทรทัศน์

เสน่ห์รักภูตสาว (รับเชิญ)
บริษัทฮาไม่จำกัด
ผลงาน > ละครชุด

| ปี พ> ศ. | เรื่อง | ออกอากาศ | บทบาท | หมายเหตุ |
| --- | --- | --- | --- | --- |
| พ.ศ. 2562 | Sucker Kick สู้ตาย!! นายกระจับ | ไลน์ทีวี |  | รับเชิญ |
| พ.ศ. 2563 | 35 ดาราโชว์ เดอะซีรีส์ | ไลน์ทีวี | เสี่ยเจริญ | สมทบ |
ผลงาน > มิวสิควีดิโอ

เพลง นะโม ของ นุ้ย เชิญยิ้ม (2562)
แหล่งข้อมูลอื่น

จากตลกขี้ยาสู่ซุปตาร์แห่งโลกโซเชียล "โรเบิร์ต สายควัน" โพสต์ทูเดย์ 21 มกราคม 2560
การดูดความชื้น

การดูดความชื้น (อังกฤษ: hygroscopy) เป็นปรากฏการณ์การดึงดูดและกักเก็บโมเลกุลน้ำผ่านการดูดซึมและการดูดซับจากสภาพแวดล้อมโดยรอบ ซึ่งมักเกิดขึ้นที่อุณหภูมิปกติหรืออุณหภูมิห้อง โดยหากโมเลกุลของน้ำถูกแขวนลอยอยู่ในโมเลกุลของสาร การดูดซับสารอาจมีการเปลี่ยนแปลงทางกายภาพ เช่น มีการเปลี่ยนปริมาตร จุดเดือด ความหนืด หรือลักษณะทางกายภาพ/คุณสมบัติอื่นของสาร ตัวอย่างได้แก่แป้งผงละเอียดที่มีคุณสมบัติดูดความชื้น เช่น เกลือ อาจจับตัวกันเป็นก้อนเมื่อเวลาผ่านไปเนื่องจากการสะสมความชื้นจากสภาพแวดล้อมโดยรอบ
สารที่มีคุณสมบัติชื้นเหลว (deliquescent) จะมีคุณสมบัติดูดความชื้นที่มากพอเช่นกัน ซึ่งจะละลายในน้ำเมื่อเกิดการดูดซึมของสารดังกล่าว จนกลายเป็นสารละลายในน้ำ
การดูดความชื้นเป็นคุณสมบัติที่จำเป็นสำหรับกิจกรรมการให้สารน้ำ โภชนาการ การสืบพันธุ์ และ/หรือการแพร่กระจายเมล็ดในสปีชีส์พืชและสัตว์หลายชนิด วิวัฒนาการทางชีววิทยาได้ทำให้เกิดวิธีแก้ปัญหาในเรื่องการดูดความชื้นสำหรับการเก็บกักน้ำ ความทนแรงดึงฟิลาเมนต์ การสร้างพันธะ และการเคลื่อนไหวแบบไม่ออกแรง ซึ่งทั้งหมดเป็นวิธีแก้ปัญหาที่จะมีการพิจารณากันในอนาคตสำหรับวงการไบโอมิเมติกส์
ลอฟตูร์ แซร์มุนด์สัน

ลอฟตูร์ แซร์มุนด์สัน (ไอซ์แลนด์: Loftur Sæmundsson; เสียชีวิต ค.ศ.  1163; ภาษาไอซ์แลนด์สมัยใหม่: [ˈlɔftʏr ˈsaiːˌmʏn(t)sˌsɔːn]; นอร์สเก่า: Loptr Sæmundsson [ˈloptz̠ ˈsɛːˌmundsˌson]) เป็นหัวหน้าเผ่า Oddi ที่ Rangárvellir ทางตอนใต้ของประเทศไอซ์แลนด์ เขาเป็นสมาชิกตระกูล Oddaverjar และเป็นบุตรของแซมุนดูร์ โฟรธี (Sæmundur fróði) ผู้ก่อตั้งโรงเรียนที่ Oddi เขาสมรสกับโธรา มักนุสโดตตีร์ (Þóra Magnúsdóttir) พระราชธิดาในมักนุส แบร์ฟุต ลอฟตูร์เป็นบิดาของจอน ลอฟต์สัน (Jón Loftsson) ผู้รับเลี้ยงสนอร์รี สตูร์ลูสัน (Snorri Sturluson)
โกวเจี้ยน

| โกวเจี้ยนกษัตริย์เยว่ 越王勾踐 |
| --- | --- |

กษัตริย์แห่งรัฐเยว่
ครองราชย์: 496–465 ปีก่อน ค.ศ.
ก่อนหน้า: ยฺหวิ่นฉาง (允常)
ถัดไป: ลู่อิ่ง (鹿郢)

พระราชบุตร: ลู่อิ่ง
พระราชบิดา: ยฺหวิ่นฉาง
โกวเจี้ยน (จีน: 勾踐; พินอิน: Gōujiàn; ครองราชย์ 496–465 ปีก่อน ค.ศ.) เป็นกษัตริย์ (王) แห่งรัฐเยว่ (越國) ทางตอนเหนือของมณฑลเจ้อเจียงปัจจุบัน ครองราชย์ช่วงปลายยุควสันตสารท เป็นพระโอรสของพระเจ้ายฺหวิ่นฉาง (允常)
รัชกาลของพระเจ้าโกวเจี้ยนนั้นประจวบเหมาะกับเหตุการณ์ขัดแย้งในยุควสันตสารท อันเป็นการแย่งชิงอำนาจกันระหว่างรัฐเยว่กับรัฐอู๋ (吳國) สิ้นสุดลงด้วยชัยชนะของพระเจ้าโกวเจี้ยนซึ่งทรงผนวกรัฐอู๋เข้ากับรัฐเยว่เป็นผลสำเร็จ ฉะนั้น จึงมีผู้จัดพระเจ้าโกวเจี้ยนเข้าเป็นลำดับสุดท้ายในกลุ่มห้าอธิราช (五霸)